b'\n_START_ARTICLE_\nEnterprise (avaruussukkula)\n_START_PARAGRAPH_\nAvaruussukkula Enterprise (NASA:n tunnus OV-101) on ensimm\xc3\xa4inen NASAn avaruussukkula, joka ei kuitenkaan k\xc3\xa4ynyt avaruudessa._NEWLINE_Enterprise rakennettiin ainoastaan testik\xc3\xa4ytt\xc3\xb6\xc3\xb6n ja siit\xc3\xa4 puuttui p\xc3\xa4\xc3\xa4moottori ja toimiva l\xc3\xa4mp\xc3\xb6kilpi, eik\xc3\xa4 se olisi t\xc3\xa4ten kyennyt avaruuslentoon. Sukkula valmistui 17. syyskuuta 1976. Se suoritti kuitenkin muutamia ilmakeh\xc3\xa4lentoja 1970-luvun lopulla._NEWLINE_Enterprise toimi avaruusukkuloiden perusmallina. Sit\xc3\xa4 suunniteltiin muunneltavan avaruuslentoihin soveltuvaksi malliksi, mutta t\xc3\xa4t\xc3\xa4 muutosta ei toteutettu sen kalleuden vuoksi. Sen sijaan testialus STA-099 (Challenger) muokattiin lentokelpoiseksi. _NEWLINE_Enterprise sijoitettiin kes\xc3\xa4kuussa 2012 Intrepidin avaruus-, ilmailu- ja merimuseoon New Yorkissa._NEWLINE_Enterprise on nimetty Star Trekin USS Enterprisen mukaan.'